To politimenn drept av ETA bombe
To politimenn tilhørende det halvmilitære Guardia Civil ble drept av en bilbombe i Palmanova på Mallorca. Bilen med bomben stod parkert nære Guardia Civil bygningen i byen og ble trolig detonert med fjernstyring.
En bombe nummer to har blitt desarmert uten å forårsake skader. Flyplassen på La Palma ble stengt i flere timer i dag samtidig har alle havner vært stengt for å gjøre det vanskeligere for gjerningsmennene å komme seg unna.
Flere hundre norske charter-turister befinner seg nå i Palmanova som er en av Star Tours Spanske destinasjoner..
ETA har siste årene lidd sterke tap i Spania og Frankrike. Organisasjonen har flesteparten av sine ledere, inklusive sin antatte leder Jurdan Martitegi, arrestert.
31. juli er det 50 år siden denne terrororganisasjonen, som kjemper for et selvstendig Baskerland, ble grunnlagt. Det er også på dagen 18 år siden ETA detonerte bilbomber på Mallorca. Flere ble da skadet, men ingen mistet livet.
Kun ett døgn tidligere ble en annen bombe detonert utenfor Guardia Civil's kaserne i Burgos, uten at noen ble alvorlig skadet. Men ett femtitalls mennesker fikk mindre skader fra glass og andre splinter. Guardia Civil bor som oftest sammen med sine familier og kolleger i samme bygning som de opererer fra. De skadde var i all hovedsak familie av Guardia Civil agentene.